La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 31 d'octubre de 2019, que són les que els corresponen els números 677/2019 a 690/2019 i dona compte al Ple de les actuacions realitzades de conformitat amb la valoració de les admissions que s'ha dut a terme.
Es dona per llegida l'acta de la sessió del dia 24 d'octubre de 2019, corresponent a la sessió trenta-novena del Ple.
Proposta d'informe sobre el Projecte de decret pel qual s'aprova el Reglament de desenvolupament parcial de la Llei 19/2014, del 29 de desembre, de transparència, accés a la informació pública i bon govern
La presidenta de la Comissió, la senyora Elisabet Samarra, exposa els elements més destacats del contingut de la Proposta d'informe que s'emet en relació amb el Projecte de decret pel qual s'aprova el Reglament de desenvolupament parcila de la Leli 19/2014, del 29 de desembre, de transparència, accés a la informació pública i bon govern i les darreres valoracions que han estat introduïdes al text.
L'informe s'aprova de conformitat amb la previsió de l'article 7.2.h del Reglament de la Comissió a petició de la Secretaria de Transparència del Departament d'Acció Exterior, Relacions Institucionals i Transparència de la Generalitat.
El senyor Josep Mir formula esmenes al text que seran introduïdes per la presidenta a l'informe definitiu.
Proposta de Dictamen sobre l'accés dels membres del Parlament a informació d'operacions de l'Institut Català de Finances afectada pel deure de reserva imposat per la legislació bancària
La senyora Elisabet Samarra, ponent de la Proposta de dictamen exposa el contingut de la consulta general formulada pel Departament de la Vicepresidència i Economia i Hisenda de la Generalitat i els principals elements que analitza la Proposta de dictamen que es presenta sobre l'accés dels membres del parlament a informació sobre operacions de l'Institut Català de finances que estigui afectada pel deure de reserva que imposa la legislació bancària.
Es proposa introduir un nou apartat a les conclusions del dictamen, esmenes que introduirà la ponent al text definitiu del dictamen.
Proposta de resolució d'incident de l'execució de la Resolució 473/2019, de 2 d'agost
La senyora Elisabet Samarra, ponent de la Proposta de resolució d'incident de l'execució de la Resolució 473/2019, de 2 d'agost, informa que la Resolució de referència preveia que en la fase d'execució es donés trasllat a la tercera persona afectada, a la qual feia referència la informació que es reclamava i que un cop realitzat aquest tràmit, la persona afectada s'ha oposat al lliurament de la informació, sense fer constar elements que justifiquin tanmateix limitar l'accés.
Ara bé, la manifestació de l'oposició, de conformitat amb l'article 34.3 de la Llei de transparència, accés a la informació pública i bon govern, comporta la demora en el lliurament de la informació fins que hagi transcorregut el termini per interposar el corresponent recurs contenciós administratiu o si s'ha interposat, un cop denegada la petició de mesures cautelar de suspensió.
És per aquest motiu que es proposa resoldre demorar l'execució de la resolució però mantenir el seu sentit estimatori ple.
Proposta de resolució de finalització de la Reclamació 397/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 397/2019 per pèrdua d'objecte, formulada contra el Departament de la Vicepresidència i d'Economia i Hisenda.
Institut Català de Finances, i que té per objecte l'accés a l'acord de quitança del deute del Grupo Zeta amb l'Institut Català de Finances, relaciona les actuacions dutes a terme durant la tramitació d'aquest procediment, que finalitza per pèrdua sobrevinguda del seu objecte, atès que el Departament ha mostrat la seva disposició per donar un accés a la diputada i la persona reclamant ha conformat la modalitat d'accés.
Es proposa que la Resolució definitiva de la Reclamació es remeti al Dictamen que s'analitza al punt tercer de l'ordre del dia per a una valoració més aprofundida sobre l'accés a la informació afectada per la reserva que regula la normativa sectorial bancària.
Proposta de resolució d'estimació de la Reclamació 465/2019
El senyor Josep Mir, ponent de la Proposta de resolució d'estimació de la Reclamació 465/2019, interposada contra el Departament d'Educació de la Generalitat de Catalunya, en concret al Centre d'Educació Infantil i Primària, CEIP President Salvans/Auró de Terrassa, i que té per objecte l'accés a diversa informació relativa a l'escola pública Auró de Terrassa, exposa la complexa tramitació que ha tingut aquest expedient i el que és objecte d'anàlisi en el següent punt de l'ordre del dia, així com d'un tercer que es preveu que es resolgui amb posterioritat també interposat per la mateixa persona reclamant davant el centre educatiu President Salvans/Auró de Terrassa.
El ponent exposa que els tres expedients estan relacionats, que el context social en el qual es desenvolupen les sol·licituds són de dificultat i tensió i detalla quina és la informació a la qual es reclama l'accés en ambdós expedients.
El senyor Josep Mir exposa que la informació reclamada a l'expedient 465/2019 són els pressuposots i els tancaments econòmics des de 2008 fins 2019 i en canvi, a la Reclamació 468/2019 és informació diversa sobre les aportacions dels pares i la cobertura de diferents conceptes, com els llibres de text, les excursions, entre d'altres. i relaciona els principals tràmits i al·legacions que han manifestat les dues parts en els procediments de reclamació que un cop valorades justifiquen la proposta de sentit estimatori de la Reclamació 465/2019, atès que no ha quedat acreditada la concurrència de la causa d'inadmissió per tasca complexa d'elaboració de la informació sol·licitada.
La senyora Elisabet Samarra proposa una esmena de caràcter tècnic als antecedents de la Proposta de resolució de la Reclamació 465/2019.
En relació amb la Proposta de resolució de la Reclamació 468/2019 el ponent exposa que tampoc ha quedat acreditada la concurrència de cap causa d'inadmissió ni límit a l'accés a la informació reclamada.
La senyora Elisabet Samarra proposa que es límiti l'accés tanmateix a les causes que justifiquin l'absentisme en les sortides, excursions o activitats del centre a fi que l'accés a aquesta informació pugui resultar en perjudici dels drets dels menors o revelar dades de caràcter personals especialment protegides, de manera que es proposa que el sentit de la resolució reculli aquesta estimació parcial del dret.
Proposta de resolució d'estimació de la Reclamació 468/2019
Es objecte d'anàlisi al punt sisè de l'ordre del dia.
Proposta de resolució d'estimació de la Reclamació 491/2019
El senyor Josep Mir, ponent de la Proposta de resolució d'estimació de la Reclamació 491/2019, formulada contra l'Ajuntament de Rabós d'Empordà i relativa a l'accés a informació sobre la titularitat d'uns camins del municipi i si aquests disposen de permisos per tancar-los per tallar el pas, informa sobre la manca de col·laboració de l'Ajuntament que no ha emès informe sobre l'expedient ni enviat a la Comissió la documentació requerida, fet que no impedeix que el procediment pugui ser resolt, en sentit estimatori, atès que no concorre en la informació sol·licitada cap límit al dret d'accés.
Proposta de resolució de finalització de la Reclamació 492/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 492/2019 per pèrdua d'objecte, formulada contra l'Ajuntament de Sant Feliu de Guíxols i relativa a l'accés a diverses dades sobre hores extres de la Policia Local, informa que l'Ajuntament ha estimat extemporàniament la sol·licitud d'informació pública i correspon per tant finalitzar el procediment per pèrdua sobrevinguda del seu objecte, sens perjudici que si correspon, es puguin dur a terme actuacions de seguiment de l'execució de la Resolució.
S'acorda per unanimitat la incorporació de la Proposta de resolució de correcció d'errades a la Resolució 688/2019, de 31 d'octubre a l'ordre del dia.
Proposta de resolució de correcció d'errades a la Resolució 688/2019, de 31 d'octubre
El senyor Josep Mir, ponent de la Proposta de resolució de correcció d'errades de la Resolució 688/2019, de 31 d'octubre, per la qual es va estimar la Reclamació 554/2019, informa que correspon corregir la resolució aprovada el 31 doctubre i modificar el sentit de la resolució per la finalització per pèrdua sobrevinguda del seu objecte, atès que l'Escola Baldriri Reixac de Banyoles va remetre un informe durant el procediment de reclamació que la Comissió no va rebre i per tant, no havia pogut tenir en compte en el moment de resoldre, informe pel qual s'estimava el dret d'accés de la persona reclamant.
Un cop fetes les comprovacions tècniques, queda justificada la finalització per pèrdua sobrevinguda de l'objecte de la reclamació i que no consti per tant, la manca de col·laboració de l'administració reclamada.
Proposta de resolució de finalització de la Reclamació 604/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 604/2019 per pèrdua d'objecte, interposada contra l'Ajuntament de Barcelona, en el marc de la qual es reclama informació en relació amb unes obres de reparació del paviment, exposa que correspon finalitzar el procediment per pèrdua sobrevinguda del seu objecte, atès que l'Ajuntament de Barcelona ha facilitat la informació a la persona reclamant i aquesta així ho ha confirmat a la Comissió.
Proposta de resolució de finalització de la Reclamació 615/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 615/2019 per pèrdua d'objecte, formulada contra l'Ajuntament de Premià de Dalt i relativa a l'accés a dates d'inici i finalització de les obres per al projecte d'ampliació del pavelló municipal de Premià de Dalt, informa que s'ha facilitat a la persona reclamant la informació que requeria i per tant, s'ha esvaït la controvèrsia jurídica plantejada.
Proposta de resolució de finalització de la Reclamació 618/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 618/2019 per pèrdua d'objecte, interposada contra l'Ajuntament de Tarragona, que té per objecte l'accés a informació sobre el nombre d'alts càrrecs i directius amb i sense discapacitat, exposa que s'ha donat resposta a la persona reclamant en el marc del procediment davant la GAIP, sobre la informació que reclamava.
Proposta de resolucióde de finalització de la Reclamació 623/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 623/2019 per pèrdua d'objecte, formulada contra l'Ajuntament del Vendrell, en el marc de la qual es reclama informació sobre la taxa d'obertura de la seu d'un partit polític, exposa que correspon finalitzar el procediment per pèrdua sobrevinguda del seu objecte, atès que l'Ajuntament de del Vendrell ha facilitat la informació a la persona reclamant.
Proposta de resolució de finalització de la Reclamació 645/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 645/2019 per pèrdua d'objecte, interposada contra l'Ajuntament de Martorell i que té per objecte l'accés a documentació relativa a la col·locació d'una senyalització provisional a la que faria referència una resolució sancionadora, informa que s'ha facilitat la informació de la qual es disposa al respecte i s'ha remès a la part reclamant.
La ponent introdueix unes correccions al text que seran introduïdes a la resolució definitiva.
Proposta de resolució de finalització de la Reclamació 681/2019 per desistiment
El senyor Josep Mir, ponent de la Proposta de resolució de finalització de la Reclamació 681/2019 per desistiment, formulada contra el Departament d'Educació de la Generalitat de Catalunya i que té per objecte l'accés a informació relativa a les xifres de copagament de la Generalitat als centres concertats, exposa que la persona reclamant ha desistit de forma expressa del procediment de manera que correspon la finalització de la reclamació per desistiment.